CELEX: 32019D1316
Language: bg
Date: 2019-07-15 00:00:00
Title: Решение (EС) 2019/1316 на Съвета от 15 юли 2019 година за подписване, от името на Европейския съюз, на Споразумението между Съединените американски щати и Европейския съюз за разпределението в полза на Съединените американски щати на дял от тарифната квота за висококачествено говеждо месо съгласно Преработения меморандум за разбирателство относно вноса на месо от говеда, при чието отглеждане не са били използвани определени хормони за стимулиране на растежа, и относно увеличените мита, прилагани от Съединените щати спрямо определени продукти от Европейския съюз (2014 г.)

5.8.2019   
               
               
                  BG
               
               
                  Официален вестник на Европейския съюз
               
               
                  L 205/10
               
            
         РЕШЕНИЕ (EС) 2019/1316 НА СЪВЕТА
         от 15 юли 2019 година
         за подписване, от името на Европейския съюз, на Споразумението между Съединените американски щати и Европейския съюз за разпределението в полза на Съединените американски щати на дял от тарифната квота за висококачествено говеждо месо съгласно Преработения меморандум за разбирателство относно вноса на месо от говеда, при чието отглеждане не са били използвани определени хормони за стимулиране на растежа, и относно увеличените мита, прилагани от Съединените щати спрямо определени продукти от Европейския съюз (2014 г.)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 5 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Съгласно Регламент (ЕО) № 617/2009 на Съвета (1) Съюзът откри годишна тарифна квота за висококачествено говеждо месо (ТК).
                  
               
                     (2)
                  
                  
                     На 19 октомври 2018 г. Съветът разреши на Комисията да започне от името на Съюза преговори със Съединените американски щати във връзка с използването на ТК, включително във връзка с разпределението на ТК по държави, като целта е окончателно разрешаване на спора по дело DS26 (ЕО – Мерки относно месото и месните продукти (хормони) в Световната търговска организация (СТО). Преговорите със Съединените американски щати приключиха успешно на 27 февруари 2019 г.
                  
               
                     (3)
                  
                  
                     На 19 октомври 2018 г. Съветът разреши на Комисията да поиска съгласието на другите значими държави доставчици по ТК във връзка с разпределението на квотата по държави, в съответствие с приложимите правила на СТО, в необходимата степен и без да се дават основания за компенсация под каквато и да е форма. Другите значими държави доставчици потвърдиха в писмен вид съгласието си с разпределението на ТК по държави.
                  
               
                     (4)
                  
                  
                     Споразумението следва да бъде подписано при условие за сключването му на по-късна дата,
                  
               ПРИЕ НАСТОЯЩОТО РЕШЕНИЕ:
         
            Член 1
            Разрешава се, от името на Съюза, подписването на Споразумението между Съединените американски щати и Европейския съюз за разпределението в полза на Съединените американски щати на дял от тарифната квота за висококачествено говеждо месо съгласно Преработения меморандум за разбирателство относно вноса на месо от говеда, при чието отглеждане не са били използвани определени хормони за стимулиране на растежа, и относно увеличените мита, прилагани от Съединените щати спрямо определени продукти от Европейския съюз (2014 г.), при условие за сключването на посоченото споразумение (2).
         
         
            Член 2
            Председателят на Съвета се оправомощава да определи лицето (-ата), упълномощено (-и) да подпише (-ат) споразумението от името на Съюза.
         
         
            Член 3
            Настоящото решение влиза в сила в деня на приемането му.
         
         
            Съставено в Брюксел на 15 юли 2019 година.
            
               
                  За Съвета
               
               
                  Председател
               
               J. LEPPÄ
            
         
         
            (1)  Регламент (ЕО) № 617/2009 на Съвета от 13 юли 2009 г. за откриване на автономна тарифна квота за внос на висококачествено говеждо месо (ОВ L 182, 15.7.2009 г., стр. 1).
         
            (2)  Текстът на споразумението ще бъде публикуван заедно с решението за сключването му.